
Directia Achizitii Publice si Urmarire Contracte www.uaic.ro

Serviciul Achizitii Publice




Nr. 320/AP/29.01.2024
SOLICITARE DE OFERTA CUMPARARE DIRECTA

În vederea achiziţionării prin cumpărare directă, vă solicităm ca până la data de 05.02.2025, inclusiv, să ne transmiteţi oferta dvs pentru serviciile de mai jos.
COD CPV:

- 72415000-2- Servicii de gazduire pentru operarea de site-uri WWW (World Wide Web) (Rev.2)
-72417000-6 - Nume de domenii de internet (Rev.2)
Valoarea estimată: 1.260 lei fără TVA (include și valoarea pentru perioada de prelungire).

Durata de prestare a serviciilor
Maxim 12 luni de la semnarea contractului de către ambele părți, prezentată astfel:

-   maxim 10 luni în anul 2025 (martie-decembrie), respectiv până la data de 31.12.2025; 
- maxim 2 luni în anul 2026 (ianuarie-februarie, cu posibilitatea de prelungire a contractului de servicii prin act adițional în condițiile art. 221, alin. 1, lit a) din Legea 98/2016 privind achizițiile publice.) Durata prelungirii termenului de prestare a serviciului nu va fi mai mare de 2 luni. Optiunea de a prelungi durata contractului este condiționată inclusiv de existența resurselor financiare alocate cu această destinație.

Atribuirea se va realiza pentru întregul lot. Toate pozițiile constituie un singur lot. 
	Nr crt
	Denumirea obiectului  achiziţiei

(caracteristici tehnico-funcţionale, operaţionale, etc.)
	U/M
	Cant

	1
	Prelungire nume domeniu.ro, pentru 1 an
	buc
	1

	2
	Gazduire domeniu, care să includă minim 2 GB spațiu
	luni
	12

	3
	Mentenanță site, care presupune: 

- backup offline;

- să actualizeze conţinutul platformei cu informaţii furnizate de Autoritatea Contractantă în termen de 48 de ore de la transmiterea în scris a solicitării;

- să optimizeze conținutul site-ului; 

- să dezvolte platforma în concordanţă cu necesităţile sesizate la cererea Autorităţii Contractante; 

- să evalueze riscurile de securitate şi să efectueze optimizări pentru asigurarea securităţii cu o periodicitate lunară şi la cererea Autorităţii Contractante;

- prin mijloace proprii şi fără costuri suplimentare, să remedieze disfuncţionalităţile sesizate şi să corecteze erorile de aplicaţie apărute; 

 - să ofere consultanță și suport tehnic gratuit pe toată durata contractului în intervalul orar: 9:00-17:00 în zilele lucratoare; 

- să asigurare interfaţă în limba română.
Pentru caracterizarea timpului de răspuns se definesc următoarele:

- disfunctionalitati critice – timp de răspuns 2 ore, timp de remediere 4 ore;

- disfunctionalitati majore – timp de răspuns 4 ore, timp de remediere 8 ore;

- disfunctionalitati normale – timp de răspuns 8 ore, timp de remediere 24 ore.

Design-ul site-ului trebuie sa respecte Manualul de Identitate Vizuala al UAIC si manualul de identitate vizuală din cadrul proiectului POPAM 2014-2020. Conţinutul va fi optimizat pentru utilizarea browserelor Microsoft Edge, Firefox, Chrome. Se va asigura vizibilitate prin intermediul celor mai importante browsere de Internet (se vor opera up-grade-urile necesare în cazul apariției unor noi versiuni de browsere)
	luni
	12



Modul de întocmire al ofertei:

Se va prezenta propunerea tehnică, cu toate caracteristicile de identificare, în corespondenţă cu specificaţiile tehnice conţinute în documentatia tehnica.
Se va specifica prețul în lei fără TVA, pentru toate pozițiile, acestea constituind un lot de servicii. Tarifele unitare menționate în oferta financiară sunt ferme pe toată perioada contractului și nu vor putea fi modificate nici în perioada de prelungire a contractului.

Termenul de plată este:

a)30 de zile calendaristice de la data primirii facturii de către Autoritatea Contractantă, dacă recepția serviciilor este anterioară datei primirii facturii;

b)30 de zile calendaristice de la data receptiei serviciilor dacă Autoritatea Contractantă a primit factura la data recepției ori anterior acestei date.

Facturarea pozitiilor 2 si 3 se va efectua lunar/trimestrial.
Oferta trebuie să fie valabilă minim 60 zile. 
Ofertantul va prezenta o declarație pe propie răspundere că va păstra confidențialitatea informațiilor cu caracter personal la care va avea acces pe parcursul derulării contractului, inclusiv informațiile sensibile cu caracter personal și că nu le va comunica terților și nu le va utiliza în alte scopuri, conform GDPR, nici dupa încheierea contractului.
Drepturi de proprietate intelectuală: Toate drepturile patrimoniale de autor și de orice altă natură asupra tuturor operelor create de către contractant, aferente produsului sau serviciului livrat, se transferă pe termen nelimitat către autoritatea contractantă care are dreptul de a le comercializa, modifica, rula, instala, stoca, publica, distribui, reutiliza, adapta, traduce sau copia, prin orice mijloc şi sub orice formă, parțial sau integral, după cum consideră necesar.

Oferta (tehnică și financiară), împreună cu documentele solicitate, se va transmite scanată, până la termenul specificat anterior, prin e-mail la următoarea adresă: oana.harabagiu@uaic.ro.
Prin depunerea ofertei, ofertantul își exprimă implicit acceptul său asupra condițiilor precizate în prezenta solicitare de ofertă cu privire la:

- termenul de valabilitate al ofertei;

- termenul de plată;

- termenele de facturare pentru poz.2 și 3;

- menținerea prețului pe toată perioada contractului;

- drepturile de proprietate intelectuală.

